**কাউনের উৎপাদন প্রযুক্তিঃ**

**মাটি**

প্রায় সব ধরনের মাটিতেই কাউনের চাষ করা যায়। তবে পানি দাঁড়ায় না এমন বেলে দোআঁশ মাটিতে এর ফলন ভাল হয়।

**বপনের সময়**

দেশের উত্তরাঞ্চলে অগ্রহায়ণ থেকে মাঘ মাস (মধ্য-নভেম্বর থেকে মধ্য-ফেব্রুয়ারি ) পর্যন্ত বীজ  বোনা যায়। দেশের দক্ষিনাঞ্চলে সাধারণত অগ্রহায়ণ মাসে  বীজ  বোনা হয়।

**বীজের হার**

কাউনের বীজ ছিটিয়ে বা সারিতে বোনা যায়। ছিটিয়ে বুনলে হেক্টর প্রতি ১০  কেজি এবংসারিতে  বুনলে হেক্টর প্রতি ৮ কেজি বীজের প্রয়োজন হয়। বীজ সারিতে বুনলে সারি থেকে সারির দূরত্ব ২৫-৩০ সেমি রাখতে হবে। চারা গজানোর পর ২-৩ সপ্তাহের মধ্যে সারিতে চারার দূরত্ব ৬-৮ সেমি রেখে বাকী চারা তুলে ফেলতে হবে।

**সারের পরিমানঃ**

কাউন চাষে সচরাচর রাসায়নিক সার প্রয়োগ করা হয়না। তবে অনুর্বর জমিতে হেক্টরপ্রতি নিম্নরূপ সার প্রয়োগ করলে ফলন বেশী হয়।

|  |  |
| --- | --- |
| সারের নাম | সারের পরিমান/ হেক্টর |
| ইউরিয়া | ৯৫-১০৫ কেজি |
| টিএসপি | ৭০-৭৫ কেজি |
| এমপি | ৩০-৪০ কেজি |

**সার প্রয়োগ পদ্ধতি**

সেচবিহীন চাষে সবটুকু সার শেষ চাষের সময়  প্রয়োগ করতে হবে। সেচের ব্যবস্থা থাকলে শেষ চাষের সময় অর্ধেক ইউরিয়া এবং সবটুকু টিএসপি ও এমপি সার প্রয়োগ করতে হবে। বাকী অর্ধেক ইউরিয়া বীজ বপনের ৩৫-৪০ দিন পর উপরি প্রয়োগ করতে হবে।

**পানি সেচ**

কাউন একটি খরা সহিষ্ণু ফসল। তবে রবি মৌসুমে খরা দেখা দিলে  ১-২টি হালকা সেচের ব্যবস্থা করলে ফলন বেশী হয়।

**ফসল সংগ্রহ**

কাউনের শীষ খড়ের রং ধারণ করলে এবং বীজ দাঁতে কাটার পর ‘কট্’ করে শব্দ হলে বুঝতে হবে কাটার উপযুক্ত সময়  হয়েছে।

Source: Krishi Projukti Hatboi(Handbook on Agro-technology), 4th edition, Bangladesh Agricultural Research Institute, Gazipur-1701, Bangladesh.